วันนี้พอดีมาทำบัตรจ่ายตรงที่รพ.พระมงกุฎฯ เลยแวะมาชิลๆกับบรรยากาศหน่อยครับ ได้ยินคำร่ำลือมานานครับ มาถึงแล้ว ความรู้สึกแรกคือ ว้าว! นี่เราได้กินกาแฟในวังเลยนะ กับสถานที่จริงๆ เฟอร์นิเจอร์ที่คลาสสิค เสียงเพลงที่เปิดมาก็นั่งรำลึกถึงบรรยากาศความสุข ในสมัยก่อน มาชิมกันครับ ผมสั่งชุดหมูอบมาลดความรู้สึกหิวเล็กๆ หน้าตาเมนูนี้ก็พอใช้ได้ หมูอบมานิ่มดี มีไส้กรอกรมควันที่กรอบอร่อยครับ ตบด้วยการละเลียดคาปูชิโน่หอมๆ กับการฟังเพลงเบาๆ เผลอแป้ปเดียวผมนั่งในร้านนี้ไปชั่วโมงกว่าแล้วครับ ใครที่อยากหนีความจอแจด้านอนุสาวรีย์ชัยสมรภูมิ เข้ามาในพระราชวังพญาไท ก็จะเหมือนหลุดมาอีกโลกนึงเลยครับ ขอบอกเลยว่า ชิลๆ และฟินสุดๆครับ